
UFO-Nyt nr. 4, 2009, er på vej til alle abonnenter. 
Vi bringer 


Med rumskib til Venus... 

Af Kim Møller Hansen 

...og andre skøre historier. Nej, det er ikke George Adamski, som spøger. 
Det kunne til gengæld være overskriften på nogle af de ufo-historier, som 
medierne har bragt det seneste års tid. Det er altid godt stof i medierne, når 
en kendt person udmærker sig (udover bare at være kendt), viser bryst, bliver 
taget med bukserne nede eller siger noget opsigtsvækkende, og helst om 
noget som i forvejen ligger på kanten af det accepterede. Og her er emnet 
ufoer - eller rettere sagt rumskibe fra fremmede verdener - altid et godt 
udgangspunkt. Pressen kan bruge sådanne udtalelser til at underholde læserne 
og fremstille emnet på lige fod med andre agurketidsemner, og 
rumskibstilhængere bruger gladeligt kendte menneskers udtalelser om ufoer til 


her nogle smagsprøver. 


• 1 . 


Méd rumskib til 
Ufoer i videnskabeligt lys ' 

C>a ufoerne blev rymskib^^^ 
Fri-energi og evighed$ma^^Qfir.>. 
Hvad har 60 års ufo-forskning betydet? 






at stive sig selv af: „Når NN, som jo er en kendt astronaut, siger sådan, så kan 
I nok forstå, at der må være noget om snakken, og jeg ikke er idiot!" 

Senest har Japans nye førstedame, 66-årige 
Miyuki Hatoyama, skabt overskrifter i danske 
medier, bl.a. i en 6-spaltet artikel 
i »Politiken« fredag den 4. september 
2009. 

I tiden op til hendes mands indsættelse som 
ny ministerpræsident i Japan blev hun citeret 
for mange mærkelige udtalelser, fx at 
hun „drømmer om at lave en Hollywoodfilm. 
Hovedrollen skal selvfølgelig spilles af Tom 
Cruise. Hvorfor? Fordi jeg er sikker på, at 
. hm u 1 ^ j han var japaner i et tidligere liv. Jeg mødte 

Yt i ^ I ham dengang (i det tidligere liv), så jeg tror, 

^ at han vil genkende mig, hvis jeg møder ham 

siger: Hej, det er længe siden ..." 

^ 1 Fru Hatoyama er kendt for at sige 

usædvanlige ting. I sin bog »Meget 
mærkelige ting, jeg har oplevet« fra 2008 skriver hun om en hændelse, 
som foregik for ca. 20 år siden: 

„Mens min krop sov, fløj min sjæl af sted på et trekantet rumskib og rejste til 
Venus. Det var et meget smukt sted, og det var utrolig frodigt." 

Miyuki Hatoyama kalder sig livsinstruktør, holder foredrag om inspiration, og 
på tv diskuterer hun alt fra overnaturlige fænomener til politik. Hun har 
skrevet flere kogebøger, herunder Miyuki Hatoyamas åndelige føde. Blandt 
hendes andre fortræffeligheder er, at hun kan moonwalke som Michael 
Jackson!_ _ 

Pensionerede Apollo- 

astronauter bliver også 
jævnligt trukket ind i 
manegen. Som beskrevet 
flere gange her i»UFO- 
Mail« har Apollo 14- 
astronauten, Edgar Mitchell, 
flere gange udtalt, at der er 
liv i universet, og at vi har 
modtaget besøg fra det 
ydre rum - noget der i 
årevis er blevet 

hemmeligholdt af 

regeringen. 

Mitchell siger også, at han 
har talt med folk i militære 
kredse, og at de ved, at vi 
har været besøgt udefra. 
Han har været involveret i visse forskningsudvalg og kender folk, der har 
kendskab til „den virkelige historie", hvilket også implicerer Roswell-historien 
fra 1947. 

Mitchell afviser dog, at han selv har set ufoer i rummet, men hævder, at andre 
personer involveret i rumprogrammet også kender „sandheden". 



Edgar Mitchell, sjette 
Apollo 14 i 1971. 


mand 


Månen med 



Edgar Mitchell ma naturligvis mene og tro, hvad han vil, men hans udtalelser 
er ikke en krone mere værd end hr. og fru Jensens, så længe han ikke 
fremlægger beviser! Det betyder intet, hvem der tror på intelligensvæsener fra 
verdensrummet. Det, der betyd er noget, er beviser! 

Det er også en udbredt misforståelse, at fordi 
for eksempel en præsident ser noget 
usædvanligt, så er observationen automatisk 
mere værd en andre menneskers. Det er 
beskæmmende at se, at forhenværende 
præsident Jimmy Carters observation fra 1969 
selv i helt nye bøger beskrives i dramatiske 
vendinger som en helt uforklarlig og mystisk 
hændelse, der beviser, at vi får besøg fra 
rummet. Carters oplevelse illustrerer i 
virkeligheden blot, at alle - uanset status - kan 
opleve et himmelfænomen, som de ikke 
umiddelbart kan forklare - og at vi alle kan 
tage fejl. Jimmy Carter så ikke et rumskib, 
men Venus! 

Jimmy Carter var amerikansk præsident i 
perioden 1977-81. 

I 1969 havde han en interessant observation 
af Venus. 



Fri-energi og 
evighedsmaskiner 

Af Peder Schultz 

Ideen om maskiner, der kan producere uanede mængder af 
energi ud af intet, dukker jævnligt op i forbindelse med ufo¬ 
spørgsmålet. 

Det er svært at sige, hvem der opfandt begrebet frienergi - den tanke, at det 
er muligt at fremstille en maskine, der kan producere endeløs energi uden at 
forbruge ressourcer. Måske blev det opfundet af science fiction-forfatteren 
Jules Verne. 

I romanen »En verdensomsejling under havet« beskriver Jules Verne en 
ubåd, »Nautilus«, som kan trække ubegrænsede mængder elektricitet ud af 
havvandet. 




Frienergi-maskiner kaldes 

populært „evighedsmaskiner" 
eller „evighedsmotorer", men 
de, der beskæftiger sig med 
denne „teknologi", insisterer på 
at bruge terminologien 
„frienergi". I dag bliver 
konceptet jævnligt nævnt i 
forbindelse med ufoer. Man har 
således foreslået, at ufoer er 
rumskibe, der drives af sådanne 
frienergi-generatorer. Nogle 
selvudnævnte eksperter på ufo¬ 
området har også syslet med at 
bygge sådanne maskiner, og de 
har i nogle tilfælde forsøgt at 
indgive patent på deres 
opfindelser. 

Under Anden Verdenskrig fik 
det engelske flyvevåben 
fremlagt planer fra en håbefuld 
opfinder til en slags 
superhelikopter drevet af en 
„evighedsmotor". 

Luftfartøjet skulle løfte 
antiluftværnskanoner højt op i 
luften og blive hængende der så 
længe, som man ønskede. 
Opfindere af evighedsmotorer, dødsstråler og andre fantastiske ting har en 
lang tradition for at løbe militæret på dørene med deres ideer i håb om at få 
dem realiseret. 

Med den moderne ufologis opståen i 1947 fandt ideen om frienergi en niche 
her. De ufologer, der gjorde sig til fortalere for teorien om ufoer som 
interstellare rumskibe, stod med en del svære spørgsmål. 

Et af dem var, hvordan det var muligt at frembringe de enorme mængder 
energi, som sådanne rejser ville kræve. Her greb mange tilbage til konceptet 
om frienergi. Fortalere for interstellar rumfart foreslog således 
fremdriftssystemer, som fik energi direkte fra rummets vakuum. 

I det lange løb er det dog et spørgsmål, om introduktionen af frienergi ikke har 
svækket hypotesen om interstellare rejser. Mange ser det som en alt for let 
måde at komme uden om et fundamentalt spørgsmål. 

Et af de seneste forsøg på at reintroducere hele konceptet om frienergi fandt 
sted i 2006, da ireren Sean McCarthy indrykkede en helsidesannonce i »The 
Economist«. I annoncen udfordrer McCarthy den etablerede videnskab til at 
teste hans frienergi-generator. McCarthy ejer et lille elektronikfirma, som 
angiveligt faldt over konceptet ved et tilfælde, da man arbejdede på en 
energikilde til et lukket tv-netværk. Maskinen skal kunne producere energi, 
ved at den frembringer tre gange mere elektricitet, end den forbruger. Hvad 
der nøjagtigt sker, er uklart; men McCarthy hævder, at målingerne af input og 
output taler for sig selv. 







































Tilhængerne af frienergi 
udgør i dag nærmest en 
slags kult. Når man spørger 
dem, hvorfor frienergi ikke 
for længst har afløst de 
eksisterende 
ressourceforbrugende og 
forurenende energikilder, 
henviser de til 

konspirationsteorier. De 
hævder, at de modarbejdes 
af store firmaer, hvis 
økonomi er baseret på 
fossile brændstoffer og 
atomkraft. Nogle hævder, at 
de eksisterende 

energiselskaber systematisk 
opkøber alle patenter på 
området for blot at lade dem 
samle støv i et arkiv. 

Den etablerede videnskab 
afviser blankt konceptet om 
frienergi, da det strider imod 
fysikkens love, nærmere 
bestemt Den Første 
Termodynamiske Lov. Ifølge 
Første Termodynamiske Lov 
er mængden af energi i 
universet konstant. Energi kan hverken skabes eller tilintetgøres. Energi kan 
kun ændres fra en form til en anden. En generator må altså forbruge en eller 
anden form for ressource for at frembringe fx elektricitet. 

Nu er det sådan, at nogle opfindere af frienergi-maskiner angiver et allesteds 
tilstedeværende felt - oftest Jordens magnetfelt - som en energikilde for deres 
maskiner. Men et statisk felt, sådan som Jordens magnetfelt, kan ikke udgøre 
det for en energikilde. Det er fysisk umuligt at udvinde energi fra et statisk 
felt. 

Det er altså ikke multinationale energikoncerner, der hindrer udbredelsen af 
frienergi, men naturlovene. Det er nok alligevel til at forudse, at drømmen om 
frienergi vil fortsætte med at dukke op under forskellige former i fremtiden. 

Kilder: 

Mysteries, Vol. 4, 2006, side 22 

Ronald D. Story: The Encyclopedia of Extraterrestrial Encounters, New 
American Library 2001 
Diverse artikler 



__ hÆ 

Opfinderen Sean McCarthy. 











Dommedag - igen 

Af Kim Møller Hansen 

En ny film, der får premiere fredag den 13. november, påstår, at 
Jorden går under den 21. december 2012 - dagen, hvor den 
ældgamle maya-kalender udløber. Pure opspind, lyder den 
videnskabelige dom. Er det ren science fiction, eller er der 
virkelig en fare for, at Jorden går under den 21. december 2012? 

Den uhyre præcise maya-kalender 
udløber ved vintersolhverv den 
21. december 2012, men ifølge 
forfatter og historiker Finn 
Madsen, der er ekspert i 
mayaernes mere end 2.000 år 
gamle kultur, har mayaerne aldrig 
forudsagt Jordens undergang. 
„Filmen 2012 er vurderet ud fra de 
tilgængelige trailere ren og skær 
kommerciel spekulation. Der skal 
penge i kassen, og det skal der 
nok komme", siger Finn Madsen 
om dommedagsfilmen. 

„Der er ingen seriøse forskere, der 
kan sige, at mayaerne har udtalt, 
at verden slutter 21. december 
2012. Men den såkaldte 
langtidskalender slipper op på den 
dato. Og det betyder, at der må 
ske noget andet. Man kunne 
forestille sig, at man så fortsætter 
med en ny kalender, ligesom vi 
gør, når 2009-kalenderen udløber, 
og vi går over til 2010-udgaven." 
Maya-eksperten venter ingen 
katastrofer ved kalenderens udløb. 
Tværtimod mener han, at 
mayaerne hen mod kalenderens 
slutning snarere ville have valgt at 
fejre begivenheden ved for 
eksempel at indvie ombygninger af templer og pyramider eller ved at opføre 
stentavler med herskerens portrætter og propagandaindskrifter. Sådan 
fejredes sædvanligvis afslutningen af en såkaldt katun, der er en periode på 20 
år. Langtidskalenderens afslutning ville formentlig have afstedkommet noget 
tilsvarende - bare i meget større målestok. 

Alt dette forbliver dog spekulation, for spaniernes erobring af maya-landet 
omkring år 1540 bragte maya-civilisationen til grunde. 

på Internettet findes massevis af hjemmesider og videoer, der er af en helt 
anden opfattelse end Finn Madsen. De giver ligesom filmen „2012" meget 
dystre bud på, hvad der kommer til at ske den 21. december 2012. Flere af 
hjemmesiderne og videoerne kæder maya-kalenderens udløb sammen med 



Sådan ser Jordens undergang ud i filmen 
2012. Her er det Los Angeles, der skrider 
ud i Stillehavet. 

Foto: Sony Pictures 








forudsigelser af Jordens undergang, som Nostradamus, Hopi-indianere og den 
kinesiske orakelbog »I Ching« angiveligt har foretaget. 

2012-teoriernes popularitet hænger ifølge Finn Madsen sammen med, at folk 
elsker at dyrke mystikken: „Mennesket har en tendens til ikke at ville 
acceptere det jordnære. Hvis man kan komme til at se syner, så prøver man 
på det. I vore dage hvor mængden af tilgængelig information er astronomisk, 
jo mere interesserede er folk blevet i mystik. Jeg holder ikke op med at 
investere i min pension, fordi mayakalenderen udløber 21. december 2012, og 
jeg hæver den heller ikke ugen før den 21. Samtidig er jeg helt sikker på, at 
jeg får julegaver 3 dage senere ." 

Kilde: 

Videnskab.dk 


Organiseret sludder 

Af Kim Møller Hansen 

Det er et fast ritual, at når en ny, amerikansk præsident tiltræder, bliver han 
rendt på dørene af folk med alle mulige særinteresser - interesser og ønsker, 
der isoleret set og i nogle tilfælde kan være nok så interessante og relevante - 
men som set i en større sammenhæng (verdens øvrige problemer taget i 
betragtning) er bagateller, som en præsident ikke skal spilde sin tid på. Især 
ikke, når henvendelserne bygger på ikke-eksisterende dokumentation. 

Senest har præsident Barack Obama modtaget en henvendelse fra Steven M. 
Greer, leder af CSETI og The Disciosure Project. Greer vil have præsidenten til 
at frigive, hvad myndighederne måtte ligge inde med af ufo-dokumenter. I det 
åbne brev til præsidenten skriver Greer desuden: 

„Det er nu et videnskabeligt faktum, at vi ikke er alene i universet. Vi har 
allerede haft besøg af avancerede civilisationer... Der er behov for at tage 
diplomatiske initiativer til at kommunikere med disse ikke-jordiske besøgende i 
en atmosfære af verdensomspændende fred, fri for fortidens dominerende 
militarisme og paranoia..." 

Hvor er det dejligt, når nogen kender sandheden og gerne vil delagtiggøre 
præsidenten i den. Blot en skam, at Greer spilder præsidentens tid med ikke- 
eksisterende beviser. I sin argumentation over for præsidenten bruger Greer 
bl.a. MJ-12 gruppens arbejde. Som beskrevet mange gange her i UFO-Mail har 
MJ-12 gruppen (den 12 mand store skyggeregering) aldrig eksisteret, men er 
et fantasiprodukt i forfalskede dokumenter. 

SUFOI støtter naturligvis ikke Greers initiativ. Det er fint nok, at man ønsker at 
få åbnet tidligere hemmeligholdte ufo-arkiver, men måden, det sker på, er 
ganske useriøs. I øvrigt: Hvis man som Greer allerede kender „den store 
sandhed", hvad skulle offentliggørelsen af nye dokumenter så kunne afsløre? 



De har brugt milliarder pa at studere 
den i hemmelige underjordiske anlae 



En af Steven Greers trosfæller^ Stephen Bassett, kunne høres i Harddisken på PI den 14. o 
18. oktober og ses på DR-2 Udland den 7. oktober 2009, hvor han - uden at der blev stilk 
kritiske spørgsmål - holdt en enetale med den ene horrible påstand efter den anden. 


• Du kan læse mere om Steven Greer og hans tvivlsomme 
projekter i artiklen »Steven Greer og den store mørklægning«. 

• Læs mere om MJ-12 på i artiklen »Hvor er beviserne«. 


UFO-indslag i DR's 
»Det Nye Talkshow« 






Af Ole Henningsen 

I Anders Lund 
Madsens tv- 

talkshow den 6. 
november 2009 var 
der et kortere 
indslag med ufo¬ 
mæssig relevans. 

Først forsøgte tv-værten 
at få sin nysgerrighed 
styret mht. Flyvevåbnets 
offentliggørelse af ufo¬ 
rapporter tidligere på 
året. I et kort indslag 

kontaktede han derfor journalisten^ entertaineren, tv-værten m.v. Anders 
telefonisk kaptajn Lund Madsen interviewer kaptajn Thomas Pedersen, 

Thomas Pedersen, FTK, Flyvertaktisk Kommando, FTK, i Karup. 

for at høre nærmere om Foto: dr 
offentliggørelsen. 

Thomas Pedersen nævnte, at han var talsmand i forbindelse med 
offentliggørelsen, og at man havde offentliggjort alle rapporter over ting, som 
danske borgere havde set på himlen og ikke kunne forklare, og derfor havde 
berettet til Flyvevåbnet. 

Han ville dog ikke fremhæve enkelte observationsberetninger, da de alle var 
gode i den forstand, at den enkelte borger ikke havde kunnet forklare 
observationen oq derfor var god efter den enkelte s opfattelse. 

Anders Lund Madsen 
udfrittede ham derefter 
naturligt nok omkring 
rapporter, som evt. ikke var 
offentliggjort. 

Men, „Nej", sagde kaptajn 
Thomas Pedersen, „der var 
ikke noget, vi ikke 
offentliggjorde ." 

Det opfølgende finurlige 
spørgsmål var naturligvis 
også, hvordan han ville 
have svaret, hvis der var 
noget hemmeligholdt, for 
Kaptajn Thomas Pedersen, FTK, med Anders det ville han vel ikke have 
Lund Madsen indsat foroven th. offentliggjort? 

„Nej", tilføjede Thomas 



Pedersen, „så ville jeg jo have afsløret hemmeligheden". 

Om offentliggørelsen af Flyvevåbnets „ufo-mappe" i januar 2009 kan læses i 
artiklen »Spændende offentliggørelse af Flyvevåbnets ufo-arkiver« 

Efter tif.interviewet bød talkshowet på et indslag med musikerne Sussi og Leo, 
der bl.a. berettede om deres oplevelser med ufo-observationer gennem flere 

o 

ar. 





Hele programmet - og tidligere programmer - kan ses på 
adressen: http://www.dr.dk/DRl/Detnyetalkshow/Se_Det_Nye_Talkshow/2009 
0925152752.htm 

Programmet »Det Nye Talkshow« sendes live hver fredag aften frem til den 20. 
november på DRl og sendes fra Teatermuseet i Hofteatret i København. 


Observation og foto fra 

Bornholm 


Af Flemming Jensen 

En bornholmsk 
observation af et 
lille hvidt lys på 
himlen 

understøttet af et 
tilhørende foto fra 
sommeren 2009 
gav anledning til 
mange drøftelser 
og forslag til en 
forklaring hos 
SUFOI's 

fotokonsulenter. 

„Vejret var 

fuldkommen klart med 
100% blå himmel - og 
der var bestemt ikke 
noget tordenvejr 
nærheden. Her på øen 
er vi vant til overflyvninger, men i mine 38 år her, har jeg aldrig oplevet noget 
lignende." 

sådan fortæller en af Bornholms kendte kunstnere, maleren og tegneren Nis 
Jessen fra Østerlars, om sin usædvanlige oplevelse den 28. juni 2009 kl. 
18.55. 

Observatøren får øje på et lille lysende objekt flyvende på himlen fra en 
sydvestlig mod nordøstlig retning og umiddelbart efter ses et hvidt glimt. Han 
mister balancen et øjeblik, kigger ned i 1-2 sekunder, og da han atter kigger 
op, har objektet udført et markant spring, så det nu tilsyneladende er meget 
tættere på ham. 

Den 74-årige kunstner Nis Jessen beretter videre om sin oplevelse: 



Observatøren har på et foto senere rekonstrueret og 
markeret, hvor i landskabet - i sydlig retning - han fik 
øje på det usædvanlige objekt. 

Illustration: Nis Jessen 






„Afstand er 
meget svært, 
når det er op 
imod en 

himmel, men 
jeg føler, at det 
var omkring 
1V 2 km borte 
før springet og 
måske 3-400 
mtr +/- efter 
springet på det 
par sekunder, 
det ta'r for lige 
at se ned, så 
jeg ikke 

kommer til at 
lave en skæv 
bevægelse med 
kroppen, når 
jeg går på 
ujævn grund. 

Objektet 
fortsætter 

samme retning og flyver mod øst i lige linje. 

Om det krængede eller ikke krængede ved jeg ikke, for objektet virkede 
uskarpt - og jeg var så optaget af at få fat i kameraet i en fart, selv om jeg 
havde mange smerter i ryggen, og min kone var svær at råbe op inde i huset. 
Min kone kunne ikke i farten finde mit store kamera, så billedet blev skudt med 
et andet digital, nemlig: Panasonic DMC-LC50 - LEICA - linse. 

Da jeg endelig fik kameraet i hånden, skulle jeg få det indstillet etc. etc., og da 
var objektet kommet meget langt ud mod øst; men jeg skød alligevel 2 gange, 
og jeg brugte fuld zoom. 

Sidste gang kunne jeg ikke se objektet, men da jeg senere fik fotoet forstørret 
i computeren, opdagede jeg, at der var en underlig grå ,cirkel' på det sted, 
hvor tingesten var forsvundet." 



Østerlars. Fra huset kom hans kone ud med kameraet til 
ham. På fotoet har observatøren ligeledes markeret^ hvor på 
himlen mod øst, han efterfølgende fotograferede objektet. 

Illustration: Nis Jessen 


Det fotograferede objekt på himlen 



På observatørens uredigerede foto af den østlige himmel over Bornholm den 
28. juni 2009^ syner det lille lyse objekt næsten midt i billedet ikke af meget, 
men har trods iidenheden givet anledning tii en del diskussioner og forsiag 
blandt fotokonsulenterne. 

Fotografen fortæller selv herom: Da jeg endelig fik kameraet i hånden, skulle 
jeg få det indstillet etc. etc., og da var objektet kommet meget langt ud mod 
øst; men jeg skød alligevel 2 gange. 


Foto: Nis Jessen 


Selv en kraftig forstørrelse af 
det originale foto viser ingen 
fremtrædende detaljer, der 
umiddelbart giver en entydig 
forkiaring på det observerede 
og fotograferede. 

Da billede nr. 2 blev taget, var det lille objekt ikke 
længere synligt, men fotografen tog alligevel et 
ekstra foto af himlen, og beretter: Jeg kunne ikke se 
objektet mere, så det må vel være blevet „slukket", 
med mindre det havde indtaget en vinkei, hvor 
„solrefleks" eller „lamper" ikke mere kunne ses fra 
det sted, jeg stod. 

Fotografen har efterføigende på sin pc fundet en iiile 
speciel aftegning i nærheden af det sted på himlen, 
hvor det lille objekt angiveligt forsvandt. Udseendet i 
forstørreise og med anvendelse af filtre i et 
billedbehandlingsprogram ses ovenfor. 

Illustration: Nis Jessen 

Foto fra min ejendom direkte mod syd, 

rø-konstruktion indtegnet inrttry?- cn 300 400 mtr Do‘»e 

følelsesmæssigt str son- ei- stor til 



Rekonstruktion af oplevelsen Her har jeg lagt 2 mørke striber ind. De viser ruten, 


og viser det mærkværdige ‘spring’ objektet tog i løbet af ca 2 sekunder - og fortsatte i samme fart 
Jeg så ikke 'springet', idet jeg kiggede ned på græsset for ikke at få ubalance • (lumbago) 
Indtegnet er min opfattelse af størrelse på objekt samt hvid plet, hvor objektet afgav et hvidt glimt 


Observatøren har på dette foto rekonstrueret og markeret objektets bane på himlen, san 
hvor i forløbet, „springet" i banen fandt sted. 

Illustration: Nis Jessen 

Observatøren slutter sin beretning: 

„Jeg undrede mig blot, for når man ser noget luftbåren i den afstand, forventer 
man en motorlyd, men i den Bornholmske, totale stilhed kl. ca 19:00, hvor de 
fleste ser TV-avis, kunne jeg ikke høre en lyd. 

Jeg tænkte et øjeblik på, om det var et svævefly eller måske et privatfly, der 
havde slået motoren fra; men da den pludselig i løbet af 1-2 sekunder havde 



lavet sit forunderlige hop og var kommet meget tættere på - stadig uden lyd - 
så var det, at jeg kaldte på min kone og fik fat i kameraet. 

Her på øen er vi vant til overflyvninger, men i mine 38 år her, har jeg aldrig 
oplevet noget lignende. 

Hele mit liv som illustrator og maler har jeg brugt mine evner til at iagttage 
ting og mennesker, så den evne er meget veludviklet og trænet - så det kan 
ikke have været et optisk bedrag, og mit foto beviser jo også, at der var et 
objekt." 

Observationen understøttes af foto 

Når observationen er interessant i SUFOI-regi, skyldes det da også, at 
observationen understøttes af Nis Jessens fotografi, selv om den lille aftegning 
på billedet er så lille, at den i sig selv kun kan give anledning til gisninger i 
forskellige retninger. 

Vejr og vindforhold er blevet checket via DMI-arkiv. Fire fotokonsulenter har 
være inde over sagen og har overvejet insekt, fugl, fly, svævefly, (og endog to 
svævefly til forklaring af „springet"). Desværre har det ikke givet nogle 
konkrete ledetråde. 

Lokal flytrafik 

Bornholms Lufthavn i Rønne har på forespørgsel fra SUFOI mht. trafik på 
lufthavnen oplyst, at der er startet et Cimberfly kl. 18.44 og et mindre 
luftfartøj kl. 18.51. 

Da de to flystarter rent tidsmæssigt ikke kan afskrives i en efterforskning, er 
SUFOIs fotokonsulent gennem en lang årrække, Hans Bødker, blevet 
konsulteret. Han har en fortid som jagerpilot samt overtrafikflyveleder. Om 
den oplyste flyvning på Bornholms Lufthavn siger han til ufo-mail bl.a.: 

„For commercielle fly som Cimber Sterling er brændstofbesparelse alfa omega. 
Vinden var østlig ikke mere end 8 kts. Start er formentlig foregået på bane 29 
med rygvind, for at spare brændstof (kortere flyvevej). Det fremgår af ,Let 
Down'- kortet at en sådan flyvning ikke kommer bare i nærheden af Østerlars 
hverken ved start eller landing. 

Det lette fly der starter nogle få minutter senere, hvor vi desværre ikke har 
hverken type eller destination for, kan jo nemt have foretaget en rundflyvning 
over Bornholm efter start. Det er ikke ualmindeligt at privatpiloter ligger og 
flyver rundt for fornøjelsens skyld! 

På et kortudsnit over Bornholm, kan man se, at der er en privat græsplads på 
det nordlige Bornholm. Her kan der foregå flyvning uden flyvelederens 
kendskab. Ligeledes kan der foregå svæveflyvning; det er sidst på dagen 
søndag d. 28-6, hvor der kan være stor svæveflyveaktivitet. 

Personlig tror jeg ikke på et fly. Nis Jessen må have set mange fly i sin levetid 
og tager med hans baggrund næppe så meget fejl. Endvidere skulle afstanden 
til et objekt så stort som et fly være anseelig, og dermed må der være en vis 
atmosfærisk sløring, hvilket ikke synes at være tilfældet!" 

Hans Bødker har også gennemgået fotomaterialet, men mener ikke, at 
materialet er af en sådan beskaffenhed, at det kan danne baggrund for en 
egentlig konklusion. 



Privatfly? 



En anden af vore fotokonsulenter har kigget på billedet og siger: 

„Jeg kan ikke hente meget mere information frem. Objektet er og bliver en 
tåget, aflang klat. Med megen god vilje kan man tale om et centrum med 
vinger til hver side." 

„Hvis man ignorerer forklaringen kan objektets udstrækning tolkes som fart, 
og dermed forklares som en fugl i høj fart. Men det stemmer ikke med 
observationen, som taler om hastighed som et mindre fly og heller ikke med 
det faktum, at billedet er taget på 1/800 sekund, hvilket ikke burde medføre 
udtværing pga. fart overhovedet. 

Jeg har ikke meget at bygge det på, men mit bedste bud er, at observatøren 
faktisk har set en fritidsflyver, men at vinden har båret lyden væk fra ham. Se 
udsnit af objektet som jeg har forstørret og justeret for et frembringe 
maksimal kontrast. Man kan måske ane formen på et fritidsfly på vej væk fra 
observatøren. 


En hvid Cessna 172 vil være et godt bud. Jeg har forsøgt at nappe et billede 
fra en flysimulator, som viser, hvordan flyet i så fald kunne være vinklet. 













Solen omkring kl. 19 vil have stået i ryggen på observatøren og dermed have 
skinnet kraftigt på flyet og gjort det meget lysstærkt." 

Ros til observatøren 

En tredje fotokonsulent siger om sagen til ufo-mail: 

„Det er sjældent vi modtager en så detaljeret beretning og en så omhyggelig 
udført dokumentation fra observatøren, som det er tilfældet her. 

Desværre er der ikke mange data at trække ud af fotoet. 

Foto nr. 2, der viser en cirkel hvor ,ufoet' forsvandt, er formentlig et tilfældigt 
resultat af komprimering af det digitale foto. Hvis man forstørrer andre 
områder kan man med lidt god vilje se underlige pixelmønstre. 

Det, der gør denne sag specielt interessant, er objektets markante ,spring' 
frem mod observatøren. Observatøren kender området igennem mange år og 
har angiveligt aldrig oplevet noget lignende. 

Sagen er blevet omtalt i Bornholms Tidende, og vi kan kun håbe på, at der 
dukker personer op med en god forklaring. 

Som sagen står nu er observationen for mig uidentificeret!" 

Efterskrift 

Nis Jessen er naturligvis meget optaget af, hvad han observerede i sommeren 
2009 i nærheden af Østerlars på Bornholm, og han har derfor heller ingen 
problemer med at optræde med navns nævnelse, som han udtrykker det: 

„I er da meget velkomne til at sætte oplevelsen ind de steder, hvor I mener, 
folk kan få oplysninger ud af den ...en dag kommer der måske en forklaring, 
som man forstår. Så længe der er nogen, der interesserer sig for ufo-sagen, er 
der muligheder for at finde ud af den reelle sandhed, så man kan undgå alt for 
fantasifulde ,news'." 

Skulle der være læsere, der kan bidrage med yderligere oplysninger, som kan 
belyse sagen eller medvirke til dens opklaring, hører vi derfor meget gerne 
herom på e-mail til Skandinavisk UFO Information - SUFOI. 

Flere fotosager på vej 

Der er i det seneste halvår modtaget adskillige fotosager i SUFOI's Fotoafdeling 
til nærmere undersøgelse. 

En betragtelig del af disse skyldes dog opsendelse af de populære små 
thailandske varmluftballoner, der forsynet med brændbart materiale i bunden 
til opdriften opsendes og observeres i stort tal - ikke blot i sommerperioden. 

Vi vil i en kommende UFO-Mail efter endte undersøgelser præsentere en del af 
de indkomne fotosager, ligesom vi henviser læserne til beskrivelser af udvalgte 
observationsberetninger på www.ufo.dk under observationer. 



Hvad i alverden er dette? 

Af Ole Henningsen 

Toke Haunstrup fra SUFOIs Rapportarbejde observerede den 18. 
oktober 2009 noget usædvanligt på himlen, der fik ham til at 
spærre øjnene op. 

Klokken var godt 21 den 18. oktober, da jeg fik Toke Haunstrup fra SUFOTs 
Rapportarbejde i telefonen. Han stod sammen med sin partner udenfor i 
mørket på det østlige Møn og havde fået øje på noget usædvanligt på himlen. 
Han regnede med, at det observerede lysfænomen kunne være så højt oppe 
på himlen, at jeg kunne have en chance for at se det fra min bopæl på 
Vestlolland. 

Jeg skyndte mig udenfor, da jeg straks kunne høre på Toke, der ellers er en 
særdeles stilfærdig fyr med et uhyre stort praktisk kendskab til de fænomener, 
der rører sig på himlen, at dette var noget helt usædvanligt, 
sådan lyder hans egen beretning, som han efterfølgende skrev ned: 

„Når man som jeg gennem mange år har arbejdet med at læse og undersøge 
folks observationsberetninger og endvidere har det som fritidsinteresse 
jævnligt at kigge op på stjernehimlen, har man efterhånden både hørt om 
mange slags himmelfænomener og selv set en del på himlen. Der skal således 
mere end et gængs stjerneskud eller fly til, førend jeg spærrer øjnene op. 
Søndag aften d. 18. oktober 2009 observerede jeg imidlertid et fænomen på 
den stjerneklare nattehimmel, som bestemt lå ud over det sædvanlige. 

Jeg var sammen med min partner på ferie på Camping Møns Klint. Ved 21- 
tiden befandt vi os udenfor og betragtede den mørke og stjerneklare 
nattehimmel. 

På et tidspunkt (omkring kl. 21.13) får vi først øje på et relativt kraftigt lys, 
som bevæger sig med hastighed som et fly set på stor afstand fra en 
sydvestlig retning og mod nord. 

Lyset syntes at have et tåget omrids. Omkring 20 grader (svarende til ca. to 
håndsbredder i udstrakt arm) bagved befandt sig endnu et lys, som syntes at 
,følge efter' det andet lys. Det,bagerste' lys havde en svagere lysstyrke end 
det, forreste'. I bevægelsesretningen syntes lyset at have en ,spids', mens det 
havde to,haler' bagud. 

Foruden disse to lys sås også to store, diffust lysende ringe. Det bagerste lys 
syntes at befinde sig i,centrum' af de to ringe, som havde en tilsyneladende 
diameter på himlen på 30-40 grader (svarende til 3-4 håndsbredder i udstrakt 
arm). 

Ved observationens start befandt fænomenet sig mellem stjernebillederne 
Lyren og Ørnen. 

I løbet af observationen bevægede fænomenet sig først højere op på himlen 
set i forhold til horisonten. Det passerede hen over den vestlige horisont for til 
sidst at forsvinde i retning af Karlsvognen (imod nord-nordvest). 

Under den sidste del af observationen kunne kun ses de diffuse ringe, som 
efterhånden havde fået en oval form, og som nu omkransede ,stangen' i 
Karlsvognen. Derefter,fadede' fænomenet hurtigt ud og forsvandt helt. Samlet 
varede observationen ca. 4-5 minutter. 

Under observationen ringede jeg på min mobiltif. til Ole Henningsen, som bor 
på Lolland, men Ole kunne desværre ikke se noget pga. et skydække. 



Fra Møn kunne i øvrigt ses et skydække mod vest (op til omkring 20 graders 
højde over horisonten), og på et tidspunkt under observationen bemærkede 
jeg, at skydækket dækkede for den nederste del af de lysende ringe. 

Dette indikerede altså, at fænomenet måtte befinde sig længere væk og højere 
oppe end skyerne i horisonten. 

Jeg må sige, at jeg aldrig før har observeret noget lignende. Ikke fordi, at jeg 
på tidspunkt gjorde mig forestillinger om, at det skulle være noget 
,overjordisk', jeg og min partner var vidner til. Men omvendt hørte det bestemt 
heller ikke til i kategorien af hverdagsforeteelser. 


Min umiddelbare tanke var, at der kunne være tale om en eller anden form for 
kemisk eksperiment højt i atmosfæren. Sådanne eksperimenter har tidligere 



Illustration af^ hvordan fænomenets udseende huskes^ ikke nødvendigvis hvordan det rei 
faktisk så ud. Vi har givetvis været ofre for diverse perceptionsfejl mv. pointen 


observatørerne. 

Illustration: Christian Bach Andersen 

Desværre viste det sig, at der med det spredte skydække over Vestlolland kun 
var få muligheder for frit at observere dele af himlen. På trods af Toke 
Haunstrups nøjagtige beskrivelse af positionen f.eks. i forhold til stjernebilledet 
Karlsvognen var det ikke muligt for mig blandt de drivende skyer, generet af 
bylyset fra Nakskov, at få øje på noget usædvanligt. 

Beskrivelsen af et stærkere lys efterfulgt af diffust lysende ringe fik mig til at 
bede ham efterfølgende tage kontakt til en af SUFOIs fotokonsulenter, Hans 
Bødker, der er tidl. pilot og overtrafikflyveleder, med stort kendskab til 
lysfænomener i forbindelse med fly. 


Når man befinder sig på Møn vil man ofte have fly med kraftige 
landingsprojektører tændt kommende imod og over sig på vej mod landing i 
Kastrup Lufthavn. 

Jeg foreslog derfor Toke, at der måske kunne være tale om en eller anden 
form for halovirkning dannet af et kraftigt flylys i et bestemt luftlag/lag af dis 
el. lign. 

Lysfænomenet var i løbet af vor tif.samtale blevet mere diffust på himlen og 
fadede mere og mere ud, så da jeg lidt senere fik nogenlunde klart udsyn i den 
angivne retning - også i retning af Møn, var der desværre intet usædvanligt at 
se på himlen fra Lolland. 

Toke Haunstrup var lidt skeptisk mht. min teori om flylys og halovirkninger i et 
lag af dis, han mente lysfænomenet måtte have været højere oppe i 
atmosfæren. 

Teorien viste sig hurtigt heller ikke at have noget på sig, da jeg gik på jagt på 
Internettet blandt tyske ufo-venner og amatørastronomer, der også havde 
observeret lysfænomenet og tilmed havde været så heldige at fotografere det. 



Oliver Schneider har fra sit hjem i Leopoldshohe i Tyskland taget dette 
langtidseksponerede foto af lysfænomenet på himlen i nærheden af det kendte 
stjernebillede Karlsvognen, der ses i højre side af billedet. Lysfænomenet ses 
som to tågede, men markante lys på himlen. De to lys er på grund af den 
lange belysningstid trukket ud som lysende „streger". På originalfotoet anes 
endvidere et stort svagt halofænomen udenom de to lys. Der findes flere fotos 
taget på kort tid, hvor fænomenet ses som to svage, tågede lyspletter, men de 
er desværre ikke velegnede til gengivelse. 


Kraftig forstørrelse af fotoet med de to lys. Her ses hvorledes stjernerne er fulgt i 
fotoapparatet og afbildet som lyspunkter, medens de to lys har en helt anden og hurtigei 
bevægelsesretning på himlen og derfor ses som udtrukne lysende streger på billedet. 


Flere fotos og denne interessante animation af iysenes bevægelse over himlen kan ses p 
ad ressen:http:// WWW. balkonsternwarte.de/400d/sta rtrailsl8102009mitObjekt.html 

Fotos og animation: Oliver Schneider 



Federico og Chiara Bellini fra Bodio Lomnago i Italien tog denne 30-sekunder lang 
eksponering ved hjælp af et Nikon D70-fotoapparat. 

Foto: Federico og Chiara Bellini 



Disse to billeder er taget af Lloyd Betsworth nær Podpec^ Ljubijana, og viser begge tydelic 
halofænomenet i forbindelse med lysene på himlen. 


Fotos: Lloyd Betsworth 

Lysfænomenet blev heldigvis observeret og fotograferet - med mere eller 
mindre held - over store dele af Europa fra Italien til Finland, og snart dukkede 
også årsagen til fænomenet op. Der var tilsyneladende tale om udledning af 
brændstof fra en raket i stor højde i atmosfæren over Europa. 

Fænomenet blev dagen efter omtalt på Internettet hos 



www.spaceweather.com, og der er henvisning til flere billeder på denne 
adresse: http://www. spaceweather.com/archive. php&view=l&day=19&month 
= 10&year=2009 

Den polære bane om Jorden - ind. baneforløb over Europa - 
ses på dette kort for opsendelsen af den militære vejrsatellit 
DMSP F-18. 

Nærmere detaljer om opsendelsen kan ses på disse 
adresser: http://www.ulalaunch.com/ 
http://www.nasaspaceflight.eom/2009/10/live-atlas- 
600th-mission-launch-dmsp-fl8-vandenberg/ 
på den europæiske nattehimmel. 

Som Toke Haunstrup insisterede på, måtte der jo være en naturlig forklaring 
på, hvad der var observeret. 

Men interessant og spændende var det nu alligevel, at det i første omgang var 
„mr. ufo-rapport-arbejde", der blev mystificeret over noget umiddelbart ukendt 
på himlen, selv om hans mangeårige observationserfaringer også ledte ham på 
sporet af, hvor forklaringen skulle findes. 


Opsendelsen 
den 18. oktober 
af en Atlas V 
401 raket fra 
Vandenberg Air 
Force Base i 
USA satte bl.a. 
den militære 
vejrsatellit 
DMSP F-18 i 
bane om 

Jorden. 

Faktisk var det 
udledning af 
raketbrændstof 
i forbindelse 
med 

adskillelsen af 
rakettrin mv. 
som led i denne 
mission, der 
blev iagttaget 


Raketopsendelser giver spændende lysfænomener 

Raketopsendelser, udledning af raketbrændstof eller kemikalieforsøg i 
atmosfærens øvre lag har ofte givet anledning til spektakulære observationer - 
også gjort fra Danmark. 

Vor samarbejdspartner i Finland, Bjorn Borg, har gjort os opmærksom på disse 
spændende nye russiske billeder fra den seneste opsendelse af forsyninger til 
ISS - Den internationale Rumstation. 








Et eksempel på lysfænomener på himlen ses her i forbindelse med 
opsendelse af et russisk Progress M-03M forsyningsrumskib til ISS - Den 
internationale Rumstation. 

Opsendelsen fandt sted fra Baikonur den 15. oktober 2009, og flere fotos kan 
ses på denne adresse: http://www.energia.ru/eng/iss/iss21/progress-m- 
03m/photo_10-15.html 
Fotos: S.P.Korolev RSC Energia 



Super-tilbud til samlere 

Hvis du samler på ældre (og lidt slidte) ufo-bøger og tidsskrifter, så har vi den 
rigtige ufo-pakke til dig. Alle materialer i pakken sælges for i alt kr. 1.190,- 
(inkl. porto) og kun samlet. Da vi kun har én pakke, skal en køber være hurtig. 
Skriv til Skandinavisk UFO Information - SUFOI og opgiv navn og adresse, så 
fremsender vi en faktura på i alt kr. 1.190,-. 

Pakken består af følgende; 

John G. Fuller: The interrupted Journey 

Coral and Jim Lorenzen: The flying saucer occupants 

D. Scott Rogo: UFO abductions 

Renato Vesco: Intercept UFO 

George Adamski: Ombord i rumskibe 

Desmond Leslie & George Adamski: Flyvende tallerkner er landet 

George Adamski: De fremmede rumskibe - og vor fremtid 

Cedric Allingham: Rumskib fra en fremmed planet 

Frank Scully: De flyvende tallerkener 

Orfeo Angelucci: Concrete evidence 

Gottfried Herberts: UFOernes Univers 

Morten Grønbech: UFO - Myte eller kulturchok 

Åge Skjeldborg: På sporet af UFOnauten 

Willy Wegner: UFOer over Danmark, bind 2: 1965-1990 

UFO NYT april 1959 

UFO NYT årgang 1960 (nr. 1 mangler) 

UFO NYT årgang 1961 
UFO NYT årgang 1962 
UFO NYT årgang 1965 (nr. 1 mangler) 

UFO NYT årgang 1966 
UFO NYT årgang 1967 
UFO NYT årgang 1968 
UFO NYT årgang 1982 
UFO Contact no. 3-8 1967 (engelsk) 

Husk, at du kan bestille andre ufo-materialer i SUFOI Butikken. 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte, 
så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 




